2019. gada 5. februārī Noteikumi Nr. 56

Rīgā (prot. Nr. 5 2. §)

**Grozījumi Ministru kabineta 2011. gada 26. aprīļa noteikumos Nr. 327 "Noteikumi par elektronisko sakaru komersantu rīcības plānā ietveramo informāciju, šā plāna izpildes kontroli un kārtību, kādā galalietotājiem tiek īslaicīgi slēgta piekļuve elektronisko sakaru tīklam"**

Izdoti saskaņā ar

Informācijas tehnoloģiju drošības likuma  
9. panta otro un trešo daļu

Izdarīt Ministru kabineta 2011. gada 26. aprīļa noteikumos Nr. 327 "Noteikumi par elektronisko sakaru komersantu rīcības plānā ietveramo informāciju, šā plāna izpildes kontroli un kārtību, kādā galalietotājiem tiek īslaicīgi slēgta piekļuve elektronisko sakaru tīklam" (Latvijas Vēstnesis, 2011, 69. nr.) šādus grozījumus:

1. Papildināt noteikumu nosaukumu aiz vārda "tīklam" ar vārdiem "un par drošības incidentu būtiskuma kritērijiem"

2. Papildināt norādi, uz kāda likuma pamata noteikumi izdoti, aiz vārda "otro" ar vārdiem "un trešo".

3. Papildināt noteikumus ar 1.4. apakšpunktu šādā redakcijā:

"1.4. informācijas tehnoloģiju drošības incidenta (turpmāk – drošības incidents) būtiskuma kritērijus."

4. Papildināt noteikumus ar III1 nodaļu šādā redakcijā:

"**III.1 Drošības incidenta būtiskuma kritēriji**

16.1 Drošības incidentam ir būtiska ietekme uz elektronisko sakaru tīklu vai elektronisko sakaru pakalpojumu nepārtrauktību, ja tas:

16.11. skar no 1 līdz 2 % (ieskaitot) elektronisko sakaru pakalpojuma lietotāju un ilgst vismaz 8 stundas;

16.12. skar no 2  līdz 5 % (ieskaitot) elektronisko sakaru pakalpojuma lietotāju un ilgst vismaz 6 stundas;

16.13. skar no 5 līdz 10 % (ieskaitot) elektronisko sakaru pakalpojuma lietotāju un ilgst vismaz 4 stundas;

16.14. skar no 10 līdz 15 % (ieskaitot) elektronisko sakaru pakalpojuma lietotāju un ilgst vismaz 2 stundas;

16.15. skar vairāk nekā 15 % elektronisko sakaru pakalpojuma lietotāju un ilgst vismaz 1 stundu.

16.2 Elektronisko sakaru komersants saskaņā ar Informācijas tehnoloģiju drošības likuma 9. panta pirmās daļas 2. punktu 24 stundu laikā pēc tam, kad konstatēts drošības incidents, kas atbilst šo noteikumu 16.1 punktā minētajiem kritērijiem, vai tiklīdz tas kļuvis iespējams, elektroniski iesniedz kompetentajai drošības incidentu novēršanas institūcijai ziņojumu, kurā norādīta pieteicēja kontaktinformācija (ziņojuma sagatavotāja vārds un uzvārds, amats, elektroniskā pasta adrese un telefona numurs) un visa tam pieejamā informācija par konstatēto drošības incidentu, tai skaitā:

16.21. pakalpojums, kuru drošības incidents ir skāris;

16.22. drošības incidenta apraksts;

16.23. drošības incidenta konstatēšanas laiks un ilgums;

16.24. lietotāju skaits (procentuāli vai skaitliski), kurus skāris drošības incidents;

16.25. veiktās darbības saistībā ar drošības incidenta novēršanu;

16.26. plānotais drošības incidenta novēršanas laiks;

16.27. nepieciešamais atbalsta apjoms no kompetentās drošības incidentu novēršanas institūcijas;

16.28. cita informācija, kas attiecas uz drošības incidentu."

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks